

Apstiprinu:

Cēsu novada domes priekšsēdētājs

J.Rozenbergs

Izdots saskaņā ar Likuma “Par pašvaldībām” 68.pantu,

Cēsu novada domes 2021. gada 1. jūlija saistošo noteikumu

Nr. 1 “Cēsu novada pašvaldības nolikums” 31. punktu

*Datums skatāms laika zīmogā* Nr. 30

**ATKLĀTA KONKURSA NOLIKUMS**

# Cēsu novada pašvaldības izpilddirektora amata pretendentu atlasei

**I Vispārīgie noteikumi**

1. Nolikums nosaka kārtību, kādā tiek organizēts amata konkurss uz Cēsu novada pašvaldības izpilddirektora (turpmāk - izpilddirektors) amatu (turpmāk - konkurss), konkursa izsludināšanas un norises kārtību, kā arī pretendentu iesniegto pieteikumu vērtēšanas kārtību.
2. Amata konkursa mērķis un uzdevums ir izvēlēties atbilstošāko pretendentu izpilddirektora amatam.
3. Pretendentu atbilstību izpilddirektora amata prasībām nosaka atbilstoši šajā nolikumā noteiktajiem vērtēšanas kritērijiem.
4. Konkursu organizē konkursa komisija (turpmāk- komisija) priekšsēdētāja un 3 (trīs) locekļu sastāvā, kas izveidota ar domes priekšsēdētāja rīkojumu. Ja nepieciešams, komisijas sastāvs var tikt mainīts.
5. Komisijai nepieciešamības gadījumā ir tiesības pieaicināt darbā personāla atlases ekspertu.
6. Komisijas sēdes vada komisijas priekšsēdētājs. Komisijas sēdes tiek protokolētas, komisijas sēdes protokolus paraksta visi klātesošie komisijas locekļi.
7. Komisija ir lemttiesīga, ja tajā piedalās ne mazāk kā 2 (divi) komisijas locekļi.
8. Komisija darbu veic Cēsu novada Centrālās administrācijas telpās vai tiešsaistē. Komisijas sēdes ir slēgtas.
9. Komisijas priekšsēdētājs sasauc komisijas sēdes, nosaka to norises vietu un laiku, kā arī vada komisijas sēdes.
10. Konkurss notiek divās vai vairāk kārtās:
    1. pretendentu iesniegto dokumentu un kvalifikācijas atbilstības pārbaude (pirmā kārta);
    2. intervijas (prezentācija) ar pretendentiem (otrā kārta);
    3. komisijai ir tiesības organizēt papildu noslēguma kārtu, definējot uzdevumu.
11. Interviju norises laiku un vietu nosaka komisijas priekšsēdētājs. Interviju norises laiku un vietu komisijas sekretārs telefoniski paziņo pretendentiem, kuri izturējuši pirmo atlases kārtu un tiek aicināti uz interviju.
12. Komisija sagatavo konkursa norises noslēguma protokolu un, kopā ar konkursā uzvarējušā pretenednta iesniegtajiem dokumentiem, iesniedz domes priekšsēdētājam.
13. Lēmumu par pretendenta iecelšanu izpilddirektora amatā pieņem Cēsu novada dome.
14. Konkursa nolikums un darba sludinājums tiek publicēts Cēsu novada pašvaldības interneta vietnē [www.cesis.lv](http://www.cesis.lv) sadaļā „Vakances” un citos Cēsu novada pašaldības sociālajos saziņu līdzekļos, platformās, informatīvajos izdevumos. Darba sludinājums tiek publicēts Nodarbinātības valsts aģentūras vakanču portālā un nepieciešamības gadījumā kādā no personāla atlases uzņēmumu piedāvājumā esošajām interneta mājas lapām.

# II Izpilddirektora galvenie amata pienākumi un pretendentam izvirzītās prasības

1. Izpilddirektora galvenie amata pienākumi:

# atbildēt par pašvaldības administrācijas (kuru veido pašvaldības izpildinstitūcija - pašvaldības iestādes, to amatpersonas un darbinieki) darbu, doto uzdevumu izpildi, nodrošināt darba nepārtrauktību, lietderību un tiesiskumu;

# koordinēt un kontrolēt padotībā esošo iestāžu un to vadītāju darbu;

# organizēt domes lēmumu, domes izdoto saistošo noteikumu un citu normatīvo aktu, domes priekšsēdētāja, viņa vietnieku rīkojumu izpildi;

# domes noteiktajā kārtībā un ietvaros rīkoties ar pašvaldības mantu un finanšu resursiem, slēgt saimnieciskus darījumus ar juridiskajām un fiziskajām personām, pārraudzīt iepirkumu organizēšanu pašvaldības administrācijā;

# nodrošināt pašvaldības kapitālsabiedrību un kapitāla daļu pārvaldību, tai skaitā pašvaldības līdzdalības pārvērtēšanu;

# nodrošināt pašvaldības administrācijas finanšu, personāla un citu resursu lietderīgu izmantošanu;

# noteikt grāmatvedības kārtošanu un organizāciju, nodrošinot centralizēto grāmatvedības uzskaiti pašvaldības iestādēs, izstrādāt un apstiprināt normatīvajiem aktiem grāmatvedības un budžeta jomā un pašvaldības specifikai atbilstošu vienotu grāmatvedības uzskaites kārtību;

# organizēt teritorijas attīstības programmas projekta, teritorijas plānojuma projekta un budžeta projekta izstrādāšanu, kā arī saimnieciskā un gada publiskā pārskata sagatavošanu;

# pārraudzīt pašvaldības institūciju sniegtos pašvaldības pakalpojumus, nodrošinot to pastāvīgu pārbaudi un kvalitātes uzlabošanu, tai skaitā pakalpojumu elektronizāciju;

# organizēt darba aizsardzības, personas datu apstrādes jautājumus, iesniegumu apriti pašvaldības administrācijā;

# izdot administratīvos aktus un administratīvo aktu izpildu dokumentus, var izdot pašvaldības administrācijai saistošus iekšējos normatīvos aktus un rīkojumus pašvaldības darba organizācijas jautājumos;

# pārstāvēt pašvaldības intereses un veicināt sadarbību ar dažādām institūcijām vietējā, reģionālā, valsts un starptautiskā mērogā;

# regulāri sniegt pārskatu domei par savu pienākumu izpildi un darbību;

# veikt citus pienākumus, kas paredzēti spēkā esošajos normatīvajos aktos, domes lēmumos.

# Prasības pretendentam:

Izpilddirektora amata kandidātam tiek izvirzītas šādas izglītības un profesionālās pieredzes prasības:

* 1. augstākā izglītība;
  2. vismaz 3 gadu nepārtraukta vadības pieredze vidēji lielā vai lielā organizācijā;
  3. valsts valodas prasmes augstākajā līmenī un angļu valodas un / vai citas ES oficiālās valodas prasmes profesionālajai darbībai nepieciešamajā apjomā tiks uzskatītas par priekšrocību;
  4. izpratne par valsts pārvaldes, pašvaldības darbu un administratīvo procesu iestādē;
  5. izpratne par pašvaldības administrācijas darba organizēšanu, tajā skaitā izpratne par valsts pārvaldes iestādes budžeta plānošanu un izpildes kontroli;
  6. zināšanas un izpratne par kapitālsabiedrību pārvaldības jautājumiem;
  7. labas prezentēšanas, komunikācijas un organizatoriskās prasmes, precizitāte un augsta atbildības sajūta.

Izpilddirektora amata kandidātam jāpiemīt šādām kompetencēm:

* 1. orientācija uz attīstību un rezultātu sasniegšanu;
  2. konceptuālā, analītiskā un stratēģiskā domāšana;
  3. spēja pieņemt lēmumus un uzņemties atbildību;
  4. komandas vadīšana un darbinieku motivēšana;
  5. organizācijas vērtību apzināšanās;
  6. pārmaiņu vadība.

1. Konkursā var piedalīties un par tā uzvarētāju kļūt pilngadīgs pretendents, kurš iesniedzis pieteikumu noteiktā termiņā un atbilst konkursa pretendentu atlases kritērijiem.
2. Pieteikumu ar norādi „Konkursam uz pašvaldības izpilddirektora amatu” var iesniegt personīgi (Cēsu novada Valsts un pašvaldības vienotajā klientu apkalpošanas centrā, Cēsu novada Centrālā administrācijā, Raunas iela 4, Cēsis) vai elektroniski sūtot uz e-pastu [vakances@cesunovads.lv](mailto:vakances@cesunovads.lv).
3. Pieteikumam jāsatur - motivēta pieteikuma vēstule (iekļaujot informāciju par atbilstību izvirzītajām prasībām, tai skaitā aprakstot pretendenta iepriekšējo vadības pieredzi un stilu); dzīves gaitas apraksts CV; pašvaldības darba organizācijas, pārvaldības vīzijas un prioritātes izklāsts (līdz 2lpp).
4. Pieteikums jāiesniedz vai jānodrošina tā iesūtīšana līdz 2022.gada 6.maijam (ieskaitot). Pēc šī termiņa saņemtie pieteikumi netiek vērtēti.

# III Pieteikumu izskatīšana, vērtēšanas kritēriji, lēmuma pieņemšana

1. Konkursa komisija vērtēšanu veic divās vai vairāk kārtās:
   1. pirmajā kārtā pēc pieteikumu iesniegšanas termiņa beigām atlasa tos pieteikumus, kuros ir konkursa nolikumā noteiktie dokumenti, un izvērtē iesniegtos dokumentus saskaņā ar šī nolikuma 22.punktu;
   2. otrajā kārtā tiek vērtēta pretendenta atbilstība sarunā ar pretendentu un ņemot vērā komisijai iesniegto rakstisko konkursa materiālu, pieteikumu saskaņā ar šī nolikuma 25.punktu. Daļa intervijas var tikt organizēta svešvaldodā (angļu val.);
   3. komisija vajadzības gadījumā var noteikt konkursa atlases noslēguma kārtu, definējot uzdevumu.
2. Pirmās kārtas izvērtēšanu atbilstoši pamatprasībām veic Cēsu novada Centrālās administrācijas personāla speciālists un iesniedz konkursa komisijai sagatavoto izvērtējumu apstiprināšanai ar protokolu. Prasības tiek vērtētas punktu sistēmā:
   1. Izglītība (maksimālais punktu skaits 10):

* augstākā izglītība – 6 punkti;
* papildus izglītība, kas tieši attiecas uz vakantā amata pienākumu izpildi – plus 2 punkti;
* maģistra vai doktora grāds – plus 2 punkti.
  1. Pieredze (maksimālais punktu skaits 16):
* vismaz 3 gadu nepārtraukta vadības pieredze vidēji lielā (41 līdz 200 darbinieku) vai lielā (201 līdz 500 un vairāk) organizācijā – līdz 8 punktiem;
* pieredze cilvēkresursu vadīšanā, budžeta plānošanas un izpildes kontrolē, projektu sagatavošanas un ieviešanas vadīšanā – līdz 6 punktiem;
* cita darba pieredze, kas tieši attiecas uz vakantā amata pienākumu izpildi – līdz 2 punktiem.

1. Maksimāli iespējamais punktu skaits pirmajā kārtā – 26 punkti.
2. Dalībai otrajā kārtā (intervija / prezentācija) tiek virzīti pretendenti, kuri ieguvuši vismaz 18 punktus no pirmajā kārtā iespējamo punktu skaita.
3. Otrajā kārtā (intervijā) komisija izvērtē pretendenta atbilstību iesniegtajam rakstiskajam materiālam (motivācijas vēstule un vīzija) un sarunu / prezentāciju pēc šādiem kritērijiem:

* zināšanas un pieredze iestādes darba organizācijā – līdz 5 punktiem;
* pieredze cilvēkresursu vadīšanā – līdz 4 punktiem;
* pieredze budžeta plānošanas un izpildes kontrolē – līdz 4 punktiem;
* pieredze projektu sagatavošanas un ieviešanas vadīšanā - līdz 3 punktiem;
* zināšanas un izpratne par kapitālsabiedrību pārvaldības jautājumiem – līdz 3 punktiem;
* zināšanas par valsts pārvaldes, tai skaitā pašvaldības darbības principiem – līdz 3 punktiem;
* ar pašvaldības darbību saistīto tiesību aktu pārzināšana – līdz 3 punktiem;
* prezentācijas prasmes, prasme paust savu viedokli – līdz 3 punktiem;
* saskarsmes un komunikācijas prasmes – līdz 3 punktiem;
* motivācija, vīzija un spēja sniegt kompetentas atbildes uz komisijas jautājumiem – līdz 5 punktiem.

1. Komisijas vērtējums tiek rēķināts saskaitot katra komisijas locekļa piešķirto punktu skaitu un aprēķinot vidējo punktu skaitu par katru kritēriju.
2. Maksimāli iespējamais punktu skaits otrajā kārtā – 36 punkti.
3. Ja pretendenti saņēmuši vienādu novērtējumu, priekšrocības ieņemt amatu ir pretendentam, kurš veicis līdzīga amata pienākumus un ieguvis lielāku punktu skaitu par darba pieredzi vai tiek organizēta noslēguma kārta, definējot uzdevumu.
4. Komisijas locekļiem un pieaiciņātajiem personāla atlases ekspertiem, ja tādi tikuši pieaicināti kādā no konkursa atlases kārtām, ir tiesības uzdot jautājumus pretendentam, kas saistīti ar iepriekšējo pieredzi, zināšanām, problēmsituāciju analīzi, inovācijām u.c.
5. Komisijas locekļiem ir tiesības organizēt konkursa atlases noslēguma kārtu, lai vienotos par amatam atbilstošāko pretendentu. Noslēguma kārtā tiek definēts uzdevums un komisija vienojas par tā izvērtēšanas kārtību. Komisija noslēguma kārtā var uzklausīt līdz 3 amatam atbilstošākos pretendentus.
6. Pēc konkursa rezultātu apkopošanas, komisija pieņem vienu no šādiem lēmumiem:
   1. izvēlas pretendentu, kas visvairāk atbilst izpilddirektora amatam izvirzītajām prasībām;
   2. noraida visus pretendentus un var pieņemt lēmumu par atkārtota konkursa organizēšanu.
7. Komisija pieņem galīgo lēmumu bez pretendentu klātbūtnes un par rezultātu paziņo katram intervētajam pretendentam rakstveidā piecu darba dienu laikā pēc lēmuma pieņemšanas.

**IV Nobeiguma noteikumi**

1. Nolikums sagatavots uz 5 lapām ar pielikumu – “Pašvaldības izpilddirektora amata pretendenta otrās kārtas vērtēšanas anketa”.
2. Visi iesniegtie dokumenti paliek Cēsu novada pašvaldības rīcībā, tiem tiek piešķirts konfidenciāls raksturs.
3. Ja nav saņemts neviens pretendenta iesniegums vai neviens no pretendentiem neatbilst šī nolikuma prasībām, vai arī komisija nevienu no pretendentiem neatzīst par piemērotu, var lemt par atkārtotu konkursa rīkošanu.

Domes priekšsēdētājs J.Rozenbergs

DOKUMENTS ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU